Minu ja ema lapsepõlves ehk nõukogude ajal kirjastatud raamatuid on riiulisse laduda lust ja lillepidu - säti aga riiulile sobiv kõrgus ja lao raamatuid täis. Nüüdisaegsed (laste)raamatud näikse olevat formaadis, mis parajasti kirjastajale soodsalt kätte sattus. Meil on näiteks viis haldja- ja printsessiteemalist raamatut. Kokku neid sobitada ei saa, sest üks on ülikõrge ja kitsas, teine ülimadal ja lai nagu album... Kolmanda esikaanel on kaunistus, mis takistab selle riiulisse  panemist... Muudest raamatutest ma parem ei räägi. Üks korralik nüüdisaegse lastekirjanduse riiul õnnestus toota ja see koosneb TEA kahe sarja raamatutest.    Tõstsin portsu formaadilt või ideelt sobimatuid raamatuid www.raamaturinglus.ee jaoks välja.    Hakka või jäljendama meie teismelist, lugemist mittearmastavat tütarlast, kes raamatud riiulisse värvide järgi ladus ja ütles, et olgu neil elamises kasvõi disainiv funktsioon :) (Sry, Thela, aga Sa vist nägid ka seda)